එය ඉදිරි පැය 12 තුළ දී තවදුරටත් සක්‍රිය විය හැකි අතර, ඒ හේතුවෙන් මඩකලපුව සිට පොතුවිල් හරහා හම්බන්තොට දක්වා වෙරළට ඔබ්බෙන් වන මුහුදු ප්‍රදේශවල සුළගේ වේගය පැයට කිලෝමීටර් 70ත්, 80ත් දක්වා ඉහළ යා හැකි බැවින් එම ප්‍රදේශවල අද දිනයේ ධීවර හා නාවික කටයුතුවල නිරතවීමේදී අවදානයෙන් කටයුතු කරන ලෙසයි ආපදා කළමනාකරණ මධ්‍යස්ථානය දැනුම් දෙන්නේ.මීට අමතරව දැදුරුඔය, රාජාංගණය සහ අංගමුව ජලාශවල වාන් දොරටු තවදුරටත් විවෘත කර තිබෙනවා.කලාඔයේ ජල මට්ටම ඉහළ යාම නිසා වසා දැමුණු පුත්තලම - මන්නාරම පරණ පාර ගමනාගමන කටයුතු සඳහා මෙතෙක් විවෘත කර නැහැ.